અમદાવાદ ધુમા પાસે આવેલી સંસ્કારધામ નામની પ્રખ્યાત શાળાના એક વિદ્યાર્થીની તબિયત લથડતા વિવાદમાં આવી ગઇ છે. વિગતો એવી છે કે ધોરણ 11 સાયન્સમાં અભ્યાસ કરતા અને ત્યાં જ હોસ્ટેલમાં રહેતા યશ સોની નામના વિદ્યાર્થીને ગત તારીખ 24મી ડિસેમ્બરના રોજ સામાન્ય ઝઘડો થતા ધોરણ 10માં અભ્યાસ કરતા એક વિદ્યાર્થીએ માથામાં બેટ મારીને ઇજા પહોંચાડી હતી. જેમાં તેને સાતથી આઠ ટાંકા આવ્યા હતા. ત્યારબાદ યશના માતા પિતાને જાણ નહોતી કરવાાં આવી અને ત્યારબાદ અચાનક 7મી તારીખે યશની તબિયત બગડતા તેને ખાનગી હોસ્પિટલમાં દાખલ કરીને તેના ફેમીલી મેમ્બરને જાણ કરી હતી. ત્યારબાદ વધુ તબિયત લથડતા તેને આઇસીયુમાં દાખલ કરવામાં આવ્યો હતો. યશના પરિવારજનોએ આક્ષેપ કર્યો હતો કે યશની તબિયતએ હદે ખરાબ થઇ છે કે તે તેની યાદ શક્તિ ગુમાવી રહ્યો છે.